Erik Alalooga

Erik Alalooga (sündinud 2. aprillil 1974 Tallinnas) on eesti tegevus- ja installatsioonikunstnik.Erik Alalooga isikunäitus "Singulaator". Tartu Kunstimuuseum.

Elulugu
Erik Alalooga on lõpetanud Tallinna Tehnikagümnaasiumi. Eesti Kunstiakadeemias omandas ta bakalaureusekraadi skulptuurierialal ja magistrikraadi interdistsiplinaarsetes kunstides. 

Aastatel 2006–2010 töötas Alalooga Eesti Kunstiakadeemia interdistsiplinaarse kunsti õppetooli dotsendina ning aastatel 2010–2013 etenduskunstide juhatajana Õppetöö fookuses oli tehnoloogia kui loomis- ja esinemisprotsessi domineeriv pool. 

2014. aastast esindab Alalooga eksperimentaalmuusikat sooloartistina. Ta uurib alternatiivset positsiooni helikunsti liigse digitaliseerimise vastu ja maa-aluse muusikahariduse võimaluste säilitamist. Alalooga on 14. mail 2016 asutatud etenduskunsti ja eksperimentaalmuusika helikunstigalerii Supersonicum president.

Looming
Erik Alaloogat tuntakse enamasti DIY analoogtehnoloogiliste lahenduste uurimise ja oma teostes rakendamise kaudu. Alates 2005. aastast on tema tähelepanu keskmes olnud vahetud suhted inimese ja masina vahel. Alustades interaktiivsetest tehnoloogilistest objektidest, liikus Alalooga edasi keerukamate suhtlusvormide poole. 

2009. aastal hakkas ta ühendama objekte suuremateks tehnoloogilisteks süsteemideks, mis nõudsid publiku koordineeritud koostööd. Toonased etendused kandsid ühist pealkirja "Kinematic Mysteriums". 

Alates 2011. aastast on ta uurinud tehnoloogilisi jõudlusi. Etendustes tegeleti füüsiliste kehadega, mis olid toores kontaktis materjali ja tehnoloogiaga. Lisaks keskendusid etendused interaktiivse heli ja valguse kasutamisele. "Materjali vastupanu" võitis 2012. aastal Eesti iseseisva tantsu auhinna. Tema kunsti on esitletud Eestis, Balti- ja Põhjamaades, Saksamaal, Austrias, Prantsusmaal, Šveitsis, USA-s ning Austraalias.

Loomingu näiteid
 Isikunäitus "Singulaator" Tartu Kunstimuuseumis (25.05.–18.08.2018)
 Isikunäitus "A cock-work orange" Rakvere Nortsu tee angaaris (08.06.2017)Erik Alalooga isikunäitus "A cock-work orange".  Müürileht. 6. juuni 2017.
 Industriaalloits "Katastroof ja dünaamika" (Erik Alalooga, Eduard Tee, Karolin Tamm, Carmen Seljamaa), Üle Heli festivalil Punases Majas (29.10.2016)Kiirkohting: Erik Alalooga. Müürileht. 26. oktoober 2016. 
 "Materjali vastupanu" (Erik Alalooga ja Andreas W.) Eesti kaasaegse tantsukunsti ülevaatefestival Uus Tants 2013 Haapsalus (11.–13.04.2013)Uue Tantsu kirglikud mõtlevad kehad. Müürileht. 24. aprill 2013. 

 Tunnustus 
2023. aastal pälvis Alalooga Eesti Kultuurkapitali kujutava ja rakenduskunsti aastapreemia Tartu Kunstimaja monumentaalgaleriis korraldatud isikunäituse "Vabastatud masinad" ja kohaliku helikunsti edendamise eest. Tema olulisim helikunsti edendustöö oli seotud 2022. aasta suvel Tartus Ajuokse Avangaaris korraldatud festivaliga Mäo Rist.

Alalooga valiti aastateks 2024–2026 üheks kunstnikupalga saajaks."Selgusid uued kunstnikupalga saajad" ERR. 12. detsember 2023.

Viited

Kategooria:Eesti kunstnikud
Kategooria:Sündinud 1974